# Manual til Diskforbrugsanalyse

Diskforbrugsanalyse er et grafisk, menustyret værktøj der kan bruges til at holde øje med dit diskforbrug og mappestruktur.

2006 Fabio Marzocca
2008. Ask Hjorth Larsen (asklarsen@gmail.com)
Gnome-dokumentationsprojektet

Der gives tilladelse til at kopiere, distribuere og/eller ændre dette dokument under betingelserne for GNU Free Documentation License (GFDL), version 1.1 eller enhver nyere version udgivet af Free Software Foundation uden invariante afsnit, uden forsidetekster, og uden bagsidetekster. Du kan finde en kopi af GFDL'en her: link, eller i filen COPYING-DOCS der distribueres med denne manual.

Denne manual er en del af GNOME-manualsamlingen distribueret under GFDL'en. Hvis du vil distribuere denne manual separat fra denne samling, kan du gøre det ved at tilføje en kopi af licensen til manualen, som beskrevet i sektion 6 af licensen.

Mange af navnene der bruges af firmaer til at skelne deres produkter og tjenester er varemærker. Der hvor disse navne optræder i en GNOME-dokumentation, og medlemmerne af GNOME-dokumantationsprojektet er gjort opmærksomme på disse varemærker, så er navnene skrevet med store bogstaver eller store forbogstaver.

DETTE DOKUMENT OG MODIFICEREDE VERSIONER GØRES TILGÆNGELIGT UNDER BETINGELSERNE I GNU FREE DOKUMENTATION LICENS UNDER DEN FORUDSÆTNING AT:

1. DETTE DOKUMENT GØRES TILGÆNGELIGT SÅDAN SOM DET ER, UDEN NOGEN FORM FOR GARANTI, HVERKEN UDTALT ELLER ANTYDET, DERIBLANDT, UDEN BEGRÆNSNINGER, GARANTIER OM AT DOKUMENTET ELLER ÆNDREDE VERSIONER AF DOKUMENTET ER FRIT FOR DEFEKTER, PASSENDE TIL ET BESTEMT FORMÅL ELLER IKKE-KRÆNKENDE. DU HÆFTER SELV FOR HELE RISIKOEN VEDRØRENDE KVALITET, KORREKTHED OG YDELSE FOR DOKUMENTET ELLER ÆNDREDE VERSIONER AF DOKUMENTET. SKULLE ET DOKUMENT, ELLER EN ÆNDRET VERSION AF ET DOKUMENT VISE SIG AT VÆRE DEFEKT PÅ EN HVILKEN SOM HELST MÅDE, HÆFTER DU FOR BETALING FOR EVENTUEL NØDVENDIG SERVICE, REPARATION ELLER KORREKTION (OG IKKE HVERKEN DEN OPRINDELIGE FORFATTER, SKRIBENT ELLER NOGEN ANDEN BIDRAGYDER). DENNE ERKLÆRING OM GARANTIFORBEHOLD ER EN ESSENTIEL DEL AF DENNE LICENS. INGEN BRUG AF NOGET DOKUMENT ELLER ÆNDRET VERSION AF DOKUMENTET ER AUTORISERET HERUNDER BORTSET FRA DENNE FORBEHOLDSERKLÆRING; OG

2. UNDER INGEN OMSTÆNDIGHEDER OG UNDER INGEN JURIDISK TEORI, UANSET OM DET ER EN BEVIDSTE SKADENDE HANDLING (INKLUSIV UFORSVARLIGHED) ELLER PÅ HVILKEN SOM HELST ANDEN MÅDE, KAN FORFATTEREN, SKRIBENT, BIDRAGYDERE, DISTRIBUTØRER ELLER FORSYNER AF DETTE DOKUMENT ELLER MODIFICEREDE VERSIONER GØRES ANSVARLIG OVERFOR NOGEN PERSON FOR NOGEN DIREKTE, INDIREKTE, SPECIEL, TILFÆLDIG ELLER FØLGENDE SKADE PÅFØRT NOGEN INKLUSIV, UDEN BEGRÆNSNING, SKADE SOM FØLGE AF TAB AF RYGTE, ARBEJDSSTOP, COMPUTER-FEJL ELLER -SVIGT, ELLER ENHVER ANDEN FORM FOR SKADE ELLER TAB SOM ER OPSTÅET I FORBINDELSE MED BRUG AF DETTE DOKUMENT ELLER MODIFICEREDE VERSIONER HERAF, SELV HVIS EN SÅDAN PART HAR VÆRET INFORMERET OM MULIGHEDEN FOR SÅDANNE SKADER.

Fabio Marzocca
Gnome-dokumentationsprojektet

     thesaltydog@gmail.com

Fabio Marzocca

    thesaltydog@gmail.com

Manual til Diskforbrugsanalyse 1.0
April 2006

Emmanuele Bassi ebassi@gmail.com

Gnome-dokumentationsprojektet

Denne manual beskriver version 2.15 af Diskforbrugsanalyse.

Tilbagemeldinger

Følg vejledningen i Gnome-tilbagemeldingssiden hvis du vil rapportere en fejl eller har forslag til programmet Diskforbrugsanalyse eller denne manual.

## Introduktion

Diskforbrugsanalyse er et grafisk, menu-styret værktøj til at analysere diskforbrug i et Gnome-miljø. Diskforbrugsanalyse kan nemt skanne enten hele filsystem-træet eller en bestemt brugerspecificeret mappe (lokal eller fjern).

Ændringer der foretages vil også blive detekteret løbende, såvel i din hjemmemappe såvel som på monterede eller afmonterede enheder. Diskforbrugsanalyse giver endvidere en fuld grafisk træ-afbildning for hver markeret mappe.

## Kom godt igang

Diskforbrugsanalyse kan startes på tre måder:

- fra Gnome-menuen Programmer Tilbehør;

- fra et terminalvindue;

- fra Nautilus "Åbn med..." ;

Hvis du vil starte Diskforbrugsanalyse fra et terminalvindue, så skriv blot:

`baobab %lt;fuld_sti_til_en_mappe%gt;`, og tryk så Enter.

Hvis Diskforbrugsanalyse startes fra Gnome-menuen, vil programmet starte og forblive i vente-tilstand, indtil brugeren handler.

Når du starter Diskforbrugsanalyse fra Gnome-menuen, vil følgende vindue blive vist.

Diskforbrugsanalyse-vindue

Viser hovedvinduet for Diskforbrugsanalyse. Indeholder menulinje, hovedpanel, rullebjælker og statusbjælke.

Brugeren kan så:

- starte en fuldstændig skanning af filsystemet;

- vælge en specifik lokal mappegren at skanne

- vælge en fjern server og mappe at skanne

- ændr indstillinger

## Brug

### Fuld skanning af filsystem

Vælg Analyse Skan filsystem fra menuen, eller tryk på Skan filsystem-knappen på værktøjslinjen.

Når skanneprocessen bliver færdig, vil du få det fulde filsystem-træ, som det der ses på næste figur.

Fuld filsystem-skanning med Diskforbrugsanalyse

Viser Diskforbrugsanalyses fulde filsystem-skanningsvindue. Indeholder menulinje, hovedpanel, rullebjælker og statusbjælke.

Når du kører en fuld filsystems-skanning, vil Diskforbrugsanalyse begynde på at tegne træet så snart tråden påbegynder skanning af filsystemet. Hvis en stor partition er monteret i filsystemet, vil denne også blive skannet.

Diskforbrugsanalyse vil vise størrelser i mappetræet som allokeret plads. Dette betyder, at de afbildede størrelser viser den faktisk benyttede diskplads, og ikke den tilsyneladende mappestørrelse. Hvis du ønsker at vise den tilsyneladende filstørrelse, så fjern fluebenet i Vis Allokeret plads .

Diskforbrugsanalyse vil ikke tælle /proc-mappen med, eller enhver anden filstørrelse der ikke hører til en "normal" fil, så symbolske henvisninger, karakterblokke og enhedsblokke vil ikke medregnes i mappestørrelsen.

Faste henvisninger håndteres på anderledes vis: Første faste henvisning tæller som en normal fil, mens de efterfølgende henvisninger til samme inode-enhed ikke tælles med, men bliver fremhævet i den højre kolonne i vinduet.

### Skanning af enkelt mappe

Ønsker du at skanne en enkelt mappe, så vælg Analyse Skan Mappe... fra menuen, eller tryk på knappen Skan mappe i værktøjslinjen.

### Fjern skanning

Hvis du har brug for at skanne en fjern servermappe, så klik på værktøjslinjeikonet Skan fjern mappe eller vælg Analyse Skan fjern mappe fra menuen, og du vil se følgende dialogvindue. Diskforbrugsanalyse kan forbinde til en server gennem ssh, ftp, smb, http og https.

Skanning af fjern mappe i Diskforbrugsanalyse

Viser dialogvinduet til skanning af fjern mappe i Diskforbrugsanalyse.

## Indstillinger

Vil du ændre programindstillinger for Diskforbrugsanalyse, så vælg Redigér Indstillinger.

Indstillingsvinduet i Diskforbrugsanalyse

Indstillingsvinduet

### Vælg enheder der skal skannes

I første del af indstillingsvinduet vises alle fundne monterede enheder. Klik på afkrydsningsfeltet for at inkludere/ekskludere partitionen i skanningen af filsystemet.

Enheden monteret på "/" kan ikke ekskluderes fra skanningen.

### Aktivér overvågning af hjem

Hvis denne indstilling er slået til, vil Diskforbrugsanalyse konstant holde øje med enhver ekstern ændring til hjemmemappen og advare brugeren hvis en fil tilføjes eller fjernes.

## Træafbildninger

Træafbildningskonceptet er udviklet af Ben Shneiderman i 90'erne. Læs hans vision for træafbildninger.

Træafbildningsvindue i Diskforbrugsanalyse

Treafbildningsteori. Viser to træafbildningsdiagrammer

Figuren viser et eksempel på en træafbildning. Hver knude (som vist i trædiagrammet) har et navn (et bogstav) og en tilknyttet størrelse (et tal). Bladstørrelsen kan repræsentere f.eks. størrelsen af individuelle filer. Størrelsen af en knude, der ikke er et blad, er summen af dens underknuder.

Træafbildningen konstrueres via rekursiv underinddeling af begyndelsesrektanglet. Størrelsen af hvert underrektangel svarer til størrelsen af knuden. Underinddelingsretningen ændres for hvert niveau: først vandret, så lodret og så videre. Følgelig vil begyndelsesrektanglet inddeles i mindre rektangler således at størrelsen af hvert rektangel endelig afspejler bladstørrelsen. Træets struktur afspejles endvidere i træafbildningen som et resultat af dets konstruktion. Farver og noter kan bruges til at anføre ekstra information om bladene.

Træafbildninger er meget effektive når størrelse er den vigtigste egenskab der ønskes afbildet.

## Ringdiagram

Ringdiagram er en grafisk repræsentation af diskforbruget for en konkret mappe. Når programmet startes, vil det læse diskforbruget som det ses i næste figur:

Diskforbrugsanalyse, der viser et ringdiagram af diskforbruget på filsystemet

Efter programopstart vises filsystemsforbruget. Grafisk repræsentation til højre.

Når du påbegynder skanning af en mappe, vil undermappetræet blive oprettet og vist på venstre side. Hver række indeholder information om navn, hvor meget plads elementet fylder (procentuelt og størrelse i KB, MB eller GB) og antallet af underelementer (plus filer og mapper). Når denne proces afslutter, vil der blive tegnet et ringdiagram på højre side. Hvis du standser skanningen før den er fuldført, vil kun en partiel repræsentation blive foretaget baseret på de mapper, hvis diskforbrug blev beregnet.

Diskforbrugsanalyse, som viser et ringdiagram over en mappes diskforbrug

Efter skan af en mappe.

Et ringdiagram består af en ansamling af indlejrede ringe omkring en central cirkel. Denne cirkel angiver rodmappen af det partielle træ (det vil sige den folder, brugeren har valgt at skanne). Hver ring repræsenterer et niveau i det partielle træ, så f.eks. undermapper af rodmappen vil vises i første ring, og dybere niveauer i træet svarer til ydre ringe i diagrammet. Hver undermappe repræsenteres ved en sektor af denne ring, som udspænder et vinkelstykke proportionalt med størrelsen af mappens indhold. Sektorerne farvelægges forskelligt for at klargøre afbildningen. Op til fem niveauer kan tegnes; hvis en mappe på sidste niveau stadig indeholder flere undermapper, vil dette fremgå af tilstedeværelsen af en sort kurve langs kanten af mappens ringsektor. Når en mappe uden nogen yderligere undermapper vælges som rod for det partielle træ, vil kun den indre cirkel blive optegnet. Når musemarkøren holdes over en af de afbildede mapper, vil den blive markeret, og et værktøjstip vil vises med information om dens navn og størrelse. Hvis der er nogen undermapper, vil vil deres navne fremgå af små, grå værktøjstip. Det er muligt at ikke alle undermappers navne bliver vist for at undgå overlap.

Du kan gå op og ned gennem rækkerne i listen (og efter eget valg udfolde dem med undermapper), og den grafiske repræsentation vil ændres således at den markerede mappe bruges som rod for det partielle træ der repræsenteres. Det er også muligt at navigere mellem mapperne fra ringdiagrammet selv. Hvis du klikker med venstre musetast inden i en mappe, vil denne mappe blive anvendt som rod for den grafiske afbildning. Hvis du klikker den midterste musetast (uanset markørplaceringen så længe du klikker indenfor ringdiagramspanelet) vil du opnå den modsatte effekt, at der gås et skridt opad i mappehierarkiet.

Den andel af en mappes radius der bruges af en undermappe er proportional med størrelsesforholdet mellem undermappen og mappen selv. Det indses let at for en given mappe, er størrelsen af en undermappe mindre end eller lig med mappens egen størrelse. Selvom kun mapper vises i denne grafiske repræsentation, tages der højde for tilstedeværelsen af filer når mappers diskforbrug beregnes.

Diskforbrugsanalyse